गांवों में बनवाए मुक्तिधाम, सचिव व जीआरएस को निर्देश
सभी गांव में मुक्तिधाम होना चाहिए। जिन गांवों में मुक्तिधाम नहीं हैं वहां 31 मार्च तक मुक्तिधाम अनिवार्य रूप से बनवाएं। अगर मुक्तिधाम की भूमि पर किसी ने अतिक्रमण कर रखा है तो सूचना जनपद या तहसील में दें, अतिक्रमण हटाने की कार्रवाई होगी। साथ ही पंचायतों में चल रहे सभी योजनाओं के काम 31 मार्च तक पूरा करें। अन्यथा संबंधित सचिव व जीआरएस के खिलाफ कार्रवाई होगी।
ये निर्देश जनपद सीईओ विष्णुकांता गुप्ता ने शुक्रवार को जनपद सभागृह में आयोजित बैठक में सभी सचिव व जीआरएस को दिए। बैठक पंचायतों में चल रहे कार्यों की समीक्षा को लेकर थी। इसमें सभी पंचायतों में चल रहे कार्यों को लेकर समीक्षा की गई। मौजूद पंचायत सचिव व जीआरएस ने पंचायतवार कार्यों की जानकारी दी। जनपद सीईओ गुप्ता ने विधायक निधि, सांसद निधि, मनरेगा, स्वच्छ भारत अभियान के तहत हो रहे कामों को शीघ्र पूरा करने के निर्देश दिए। बैठक में नेतावली, ऊणी, गोठड़ा, मिंडली, हाटपिपलिया, पीरहिंगोरिया, बहादुरपुर जागीर के सचिव अनुपस्थित रहे। रिंगनोद, पिपलियासीर, गोंदीशंकर, ऊणी, गोठड़ा, भैंसाना, झालवा, आलमपुर ठिकरिया, रोजाना, नयानगर, खजुरिया, बहादुरपुर जागीर, आक्याबेनी, लसुड़िया जंगली, रेवास, ललियाना के रोजगार सहायक अनुपस्थित रहे। इन सभी के सचिव व सहायक सचिव को कारण बताओ नोटिस जारी किया। जनपद के भारतसिंह भाटी, बीएस राजपूत, प्रीति वर्मा, अनिल पंवार, एमएस कवचे, गणेश जोशी, मंगल चौहान सहित सचिव व जीआरएस मौजूद थे।
खजुरिया जीअारएस ने जनपद कर्मी से की अभद्रता, नोटिस जारी- खजुरिया के रोजगार सहायक दिलीपसिंह को जनपद कर्मचारी के साथ अभद्र व्यवहार करने के लिए नोटिस जारी किया। नोटिस का जवाब संतोषप्रद नहीं हुआ तो संबंधित की सेवा समाप्त करने की कार्रवाई की जाएगी।
जनपद में सचिव व जीआरएस की बैठक लेती सीईओ गुप्ता।
समीक्षा बैठक
hin_Deva hin_Deva hin_Deva hin_Deva hin_Deva npi_Deva